### Republika Slovenija

### Ministrstvo za finance

**OBVESTILO O PONUDBI**

**TRI-, ŠEST- IN OSEMNAJSTMESEČNIH ZAKLADNIH MENIC TZ221, SZ152 IN OZ22 JAVNOSTI**

Republika Slovenija obvešča, da bo **8. aprila 2025** do 12. ure potekalo zbiranje ponudb za vpis in vplačilo trimesečnih zakladnih menic (TZ221) šestmesečnih zakladnih menic (SZ152) in osemnajstmesečnih zakladnih menic (OZ22), ki bodo izdane **10. aprila 2025**.

Razpisane izdaje trimesečnih zakladnih menic z oznako **TZ221** in ISIN kodo SI0002503959, šestmesečnih zakladnih menic z oznako **SZ152** in ISIN kodo SI0002503967 in osemnajstmesečnih zakladnih menic z oznako **OZ22** in ISIN kodo SI0002104972 znašajo skupaj okvirno **150.000.000 EUR** oziroma okvirno **150.000** lotov v apoenih po 1.000 EUR.

Vplačilo na avkciji sprejetih naročil tri-, šest- in osemnajstmesečnih zakladnih menic bo **v četrtek,** **10. aprila 2025**.

Obveznosti iz trimesečnih zakladnih menic **TZ221** bodo dospele **10.7.2025**, obveznosti iz šestmesečnih zakladnih menic **SZ152** bodo dospele **9.10.2025** in obveznosti iz osemnajstmesečnih zakladnih menic **OZ22** bodo dospele **8.10.2026.**

Vpis in vplačilo zakladnih menic RS poteka preko avkcij, ki se izvajajo na podlagi Pravil za izvedbo avkcij državnih vrednostnih papirjev, objavljenih na spletni strani Ministrstva za finance: [Pravila za izvedbo avkcij državnih vrednostnih papirjev](https://www.gov.si/assets/ministrstva/MF/Zakladnistvo/Dolg-RS/Pravila-za-izvedbo-avkcij-drzavnih-vrednostnih-papirjev.pdf).

Pri avkciji zakladnih menic Republike Slovenije lahko neposredno sodelujejo primarni vpisniki. Druge pravne in fizične osebe lahko sodelujejo na avkcijah posredno z oddajo naročil primarnim vpisnikom: **OTP banka d.d. (+386 (0)1 471 82 12), Nova Ljubljanska banka d.d. (+386 (0)31 635 946), UniCredit Banka Slovenija d.d. (+386 (0)1 5876 430), ILIRIKA borzno posredniška hiša d.d. (+386 (0)1 300 24 61), BKS BANK AG, Bančna podružnica (+386 (0)1 58 95 831) in Jefferies International Limited (+44 (0) 20 7029 8000).**

Popolni opis pravic iz zakladnih menic je v ponudbenem dokumentu za izdajo zakladnih menic, ki je objavljen na spletni strani Ministrstva za finance: [Ponudbeni dokument za zakladne menice](https://www.gov.si/assets/ministrstva/MF/Zakladnistvo/Dolg-RS/Ponudbeni-dokument-ZM_-2020.pdf). Terjatve iz zakladnih menic niso zavarovane in za njihovo izpolnitev odgovarja imetnikom zakladnih menic izključno Republika Slovenija kot dolžnik.

Podrobne informacije dobite pri vseh primarnih vpisnikih in izdajatelju:

**Republika Slovenija, Ministrstvo za finance**

Direktorat za zakladništvo

Sektor za izvrševanje transakcij in upravljanje likvidnosti

Beethovnova 11

1502 Ljubljana

telefon: +386 1 369 64 42

telefaks: +386 1 369 65 99

e-mail: [mf.dolg@gov.si](mailto:mf.dolg@gov.si)

spletna stran: [Ministrstvo za finance - Zadolževanje in upravljanje z dolgom državnega proračuna](https://www.gov.si/teme/zadolzevanje-in-upravljanje-z-dolgom-drzavnega-proracuna/)